
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



Р Е Ш Е Н И Е
№ РП–402–19–061
			                
Днес, 11.12.2019 г., в гр. София, Комисията за противодействие на корупцията и за отнемане на незаконно придобитото имущество /КПКОНПИ/ в състав:
Заместник - председател: Антон Славчев
Член: Антоанета Цонкова
Член: Силвия Къдрева
У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и регистрирано в Комисията с рег. № ЦУ01-С-402/23.05.2019 г.
	Сигналът е насочен против С.Р.С., инспектор V степен (ДПК и превантивна дейност) в Районна служба „Пожарна безопасност и защита на населението“ – гр. Т.
	По същество, в сигнала се твърди, че съпругата на С.С. – Л.С., както и майката и бащата на С. ползват държавни субсидии по програмата за Директни плащания за развитие на селските райони, като не само не отговаряли на условията, но и били в конфликт на интереси.
При проверката относно допустимостта на сигнала се установи, че същият не отговаря на изискванията на чл. 47, ал.1 от ЗПКОНПИ – лицето, срещу което е подаден сигнала не попада в обхвата на лицата, заемащи висша публична длъжност по чл.6, ал.1 от ЗПКОНПИ.
От събраните в хода на административното производство доказателства
Комисията установи следното от фактическа страна:
Сигналът е подаден от физическо лице с посочени три имена и е подписан.
Видно от писмо с вх. № ЦУ01/26621/30.10.2019 г. на КПКОНПИ, началникът на Районна служба „Пожарна безопасност и защита на населението“ – гр. Т., удостоверява, че С. С. е преназначен на длъжност „инспектор V степен (ДПК и превантивна дейност)“ в Районна служба „Пожарна безопасност и защита на населението“ – гр. Т., съгласно Заповед № 1279/23.10.2014 г.
При така установената фактическа обстановка, Комисията стигна до следните
		правни изводи:
Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
С.Р.С., в качеството си на инспектор V степен (ДПК и превантивна дейност) в Районна служба „Пожарна безопасност и защита на населението“ – гр. Т., не е лице, заемащо висша публична длъжност и не попада в приложното поле на чл. 6, ал.1, т.1-50 от ЗПКОНПИ. Същият е  лице по §2, ал.1, т.1 от Допълнителните разпоредби на ЗПКОНПИ. 
Наличието на лице, заемащо висша публична длъжност, е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка - субект, или лице, заемащо висша публична длъжност, срещу което да се проведе административното производство, се явява пречка за разглеждане на сигнала и е основание за прекратяване на производството и изпращане на сигнала по компетентност, на основание чл.47, ал.5 от ЗПКОНПИ.
В конкретния случай, съгласно §2, ал.5 и ал.8 от ДР на ЗПКОНПИ, сигналът следва да се изпрати на началникът на Районна служба „Пожарна безопасност и защита на населението“ – гр. Т. за предприемане на съответните действия.
Предвид гореизложеното, на основание чл. 27, ал. 2 от АПК, във вр. с чл.6, ал.1 и чл.47, ал.5, във връзка с §2, ал.5 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,
Р Е Ш И: 

ПРЕКРАТЯВА производството по сигнал с рег. № ЦУ01-С-402/23.05.2019 г. против С.Р.С., с ЕГН: **********, инспектор V степен (ДПК и превантивна дейност) в Районна служба „Пожарна безопасност и защита на населението“ – гр. Т.

ПРЕПРАЩА сигнал с рег. № ЦУ01-С-402/23.05.2019 г. на КПКОНПИ по компетентност на началникът на Районна служба „Пожарна безопасност и защита на населението“ – гр. Т. 
След приключване на проверката по сигнала началникът на Районна служба „Пожарна безопасност и защита на населението“ – гр. Т. следва да уведоми КПКОНПИ за резултатите от същата.	

Препис от Решението да се изпрати на окръжна прокуратура Г., с оглед преценка за реализиране на правомощията по чл. 76, ал. 2 от ЗПКОНПИ.

	С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 	

КОМИСИЯ:
Заместник - председател:……П………/Антон Славчев/

Член:……………П……………../Антоанета Цонкова/

Член:……………П…………..../Силвия Къдрева/

